
Asistencia na companianan mediano y chikito tambe 
ta wordo prolonga 





Den un discurso nacional diadomingo anochi, Premier Evelyn 


Wever-Croes a trece trankilidad y duna perspectiva. Durante e 
discurso Premier a anuncia cu Gobierno di Aruba ta prolonga 
subsidio di salario, FASE y e asistencia na companianan 
mediano y chikito. 

Premier Wever-Croes a splica cu Gobierno di Aruba ta sigui 
den negosacion cu Hulanda pa por yega na financiamento di 
e fondonan cu Aruba tin mester awor pa por surpasa e crisis y 
pa cuminsa reconstrui nos pais. “Nos no ta di acuerdo cu otro 
tur ora, pero e negosacionnan ta bayendo bon, den ambiente 
di respet”, tabata palabranan Premier Wever-Croes. 


Mientras tanto Gobierno di Aruba a logra financia 170 miyon 
florin localmente a traves di e bononan cu a wordo emiti. 
Premier a gradici tur esnan cu a cumpra e bononan, pasobra 
por a nota cu e interes bou di nos localnan ta grandi pa e 


bononan, y esaki ta di aprecia. 

“Esaki ta duna nos e espacio financiero pa por cumpli cu e 
debernan di Gobierno pa por garantisa entre otro cuido Medico, 
siguridad, ensefiansa”. 


“Y awe mi por anuncia cu Gobierno ta prolonga FASE, subsidio 
di salario y e asistencia financiero na empresanan mediano y 
chikito. E facilidadnan aki na sector priva, ta wordo prolonga cu 
3 luna, te cu december. Pues esnan cu ta depende di FASE y 
di subsidio di salario por ta trankil, pasobra esakinan ta wordo 
prolonga te fin di aña. Mescos ta conta pa e sosten di 4000 
florin pa cuartal pa empresanan mediano y chikito. Danki na 
e colaboracion di Minister di Finansas y Minister di Asuntonan 
Social, nos ta logra trece trankilidad den comunidad pa e 
lunanan nos dilanti, mientras nos ta traha pa nos economia 
pick up bek”. 


Premier a garantisa cada ciudadano di pais Aruba cu su 
coleganan minister y e, lo sigui lucha pa trece siguridad y 
trankilidad bek, y lo no descansa, te ora Aruba sali di e crisis 
aki. 

Premier na final a pidi pa nos ta mas tolerante cu otro y caminda 
cu mester, ban duna otro un man. Y maske por diferencia di 
opinion riba algun asunto, pa ban para hunto pa hiba nos pais 
padilanti. 


“E pais aki ta di NOS, di NOS tur, y ta nos tur mester hiba 
e pais aki padilanti. Ban pone nos diferencianan un banda y 
desde awor nos agenda ta uno so: PROGRESO DI ARUBA”, 
Premier Evelyn Wever-Croes a expresa. 

Premier Evelyn Wever-Croes: 
Discurso Nacional di trankilidad, speransa y perspectiva 
Ban pone tur diferencia un banda y desde awor nos agenda 
ta uno so: 


PROGRESO DI ARUBA 





GOBIERNO DI ARUBA 








Premier Evelyn Wever-Croes diadomingo anochi a duna un 
discurso nacional di Speransa y Inspiracion encurashando 
comunidad di Aruba pa pone tur diferencia un banda y 
keda cu un agenda so, Progreso di Aruba. 


“Conciudadanonan, nos ta den e prome dianan di un luna 
nobo, cu hopi expectativa atrobe. Awe mi kier para keto un 
rato na e desaroyo den e ultimo luna y duna un perspectiva pa 
e lunanan nos dilanti, pasobra den bida semper nos mester tin 
perspectiva. 


Pa loke ta trata e crisis di Covid-19, desde luna pasa pa awor 
nos por mira un desaroyo positivo ta manifestando. Esaki ta 
danki na e disciplina cu mayoria den comunidad a demostra, 
y e ta danki na e ekipo profesional cu nos tin como frontliners, 
especialmente riba tereno di cuido y den mantene orden 
publico. 


Na comienso di september nos tbt tin 1200 caso activo, pa 
medio september, el a piek te na 1600, y nos a cera september 
600 caso. Awor nos ta den 500 caso activo y cu bo sosten nos 
lo sigui baha e cantidad di caso activo. 





coronavirus 


SECOND WAVE COVID-19 


Con nos a logra esaki? Nos mester a bin cu mas medida, 
medidanan mas especifico y mas estricto, por ehempel nos a 
hala e orario di toque de queda pa mas trempan, 10.00 pm y 
nos a pone uzo obligatorio di tapa boca den tur establecimento 
y oficina. No ta tur medida tabata facil, especialmente no riba 
nivel individual pa tur negoshi, pero si necesario den interes 
general, y awe nos por mira e resultadonan positivo, cu e 
cantidad di caso activo a baha di 1600 pa 600 den apenas 
dos pa tres siman. Esey ta pone tambe cu awor nos ta re 
evaluando si e medidanan aki mester keda manera cu nan ta, 
of por flexibilisa. 


Tambe nos a haci nos controlnan di cuarentena y isolacion 
mucha mas estricto. Nos a pidi tur hefe di departamento den 
gobierno pa yuda nos, y asigna algun empleado publico, y algun 
auto di servicio — dienstwagens — pa e taskforce di cuarentena 
y isolacion wordo amplia sin mester busca personal pafo di 
gobierno y sin mester lease mas auto. Esnan den isolacion y 
cuarentena ta haya mas control, y mas atencion individual, y 
esaki tambe a contribui na e desaroyo positivo, cu e cantidad 
di caso activo a baha di 1600 pa 500 den e ultimo simannan. 
Tur esaki un biaha mas no tabata posibel sin e cooperacion y 
disciplina di nos comunidad. Tin algun hende cu no ta realisa 
e seriedad di e crisis aki, pero e gran gran mayoria di nos 
ciudadanonan si ta realisa esaki, y pa esaki mi kier gradici tur 
esnan cu ta demostra disciplina. No ta e pais mas poderoso 
of rico ta esun cu lo vence e Corona virus, pero e pais mas 
disciplina. Ban sigui e tempo nos dilanti demostra e disciplina, 
pa por combati e plamamento. 

Continuacion Discurso Nacional di trankilidad, speransa y perspectiva.... 


Laga mi bayun poco mas den detaye di e cifranan di Covid na 
Aruba. E cantidad di casonan activo a baha di e piek di 1630 
caso activo dia 16 september pa 500 den tres siman. 

Un otro dato importante pa midi e desaroyo di e virus ta e 
‘positivity rate”, esaki ta e percentahe di casonan positivo 
compara cu e cantidad di testnan haci cada dia. Esaki tambe 
ta bahando; na comienso di e di dos brote na augustus, e 
tawata 40%. Na september e tawata entre 30 y 35%. Awor e 
ta rond di 25%. Esey kiermen cu awor, di e cantidad di testnan 
haci riba un dia, 25% ta positivo. Pues ta un bon noticia cu 
e % ta bahando, pero e no ta ainda caminda cu e mester ta. 
Eigenlijk nos mester yega na 5%, y p'esey awe mi kier pidi 
henter comunidad pa nos sigui cu disciplina. Nos disciplina 
a duna resultado, y nos mester sigui cu e disciplina pa algun 
siman mas, te ora nos logra baha e 'positivity rate' mas. 


Dicon nos mester haci mas esfuerso? 

Pasobra e cantidad di personanan cu tawata tin Covid y a 
fayece a yega 30, di cual 17 a fayece den september, y 3 den 
e luna aki. Esaki ta preocupa mi hopi y ta duna mi hopi duele. 
Di akinan un biaha mas, mi ta desea famianan di esnan cu 
a perde un ser keri, hopi forsa cu nan perdida. Y mi kier urgi 
henter comunidad pa ban hunto percura pa no tin mas hende 
cu ta fayece. Cuida bo mes, cuida bo famia, y principalmente 
cuida esnan mas vunerable y esnan di edad halto. Pa asina 
evita cu abo haya bo den e dolor cu e famianan aki a haya nan 
aden. 


CORONAVIRUS 
COVID-19 

E cantidad di persona den hospital pa dia, ta varia entre 35 
y 45 den ultimo simannan. Di cual entre 9 pa 12 pa dia den 
Cuido Intensivo. Mi ta desea tur esnan cu ta luchando cu Covid, 
especialmente esnan den hospital, un pronto recuperacion. Y 
cu pronto boso por ta bek na cas cerca famia. 


Mi por sigura henter Aruba cu nos tin suficiente capacidad den 
hospital y den Cuido Intensivo pa atende cu tur e pashentnan, 
pero e ta pone un presion grandi riba nos capacidad di cuido. 
P'esey tambe mi ta pidi tur ciudadano di nos pais, pa un tempo 
mas, ban sigui demostra e disciplina cu nos mester demostra, 
pa combati e virus aki. Con? 

. Limita bo movecionnan mas tanto posibel, 





. Respeta e samenscholingsverbod. Evita aglomeracion, 
. Aplica e reglanan di higiena, di laba man mas frecuente 
cu ta posibel of uza handsanitizers 

. Tene distancia di otro, y uza bo tapaboca semper paden 
den establecimento y oficinanan. 

. Y si bo ta sinti malo, keda paden, yama bo dokter di cas 
y e lo guia bo. 


Nos por combati e virus aki, door di aplica e reglanan aki. 
Riba nan mes, no ta cosnan dificil pa haci. Nos ta bringando 
un enemigo cruel y invisible. Pero e arma pa bring'e ta na 
alcanse di nos tur. Ta hopi importante pa nos baha e cantidad 
di casonan activo na Aruba, pa asina nos por bay bek na e 
normalidad, nobo. 


Turismo den e prome dos lunanan despues cu nos a habri 
frontera, juli y augustus, a bay hopi bon. Casi 13 mil na juli y 17 
mil na augustus. Pa september — cu semper ta mas slow cu juli 
y augustus — nos a ricibi 14 mil. Apesar cu e cantidadnan aki 
no ta compara na e 80 mil turistinanan cu average nos tawata 
ricibi mensual, ta trata aki di 13 mil, 17 mil y 14 mil, total 44 mil 
persona cu a laga nan pais, y a scoge Aruba pa bin bishita y 
relaha, y nos tur por mira con positivo nan experiencia tawata. 
Esaki ta danki na e cordialidad di nos hendenan den sector di 
horeca, cu apesar di tur cos, y tur e riesgo cu nan trabou ta 
trece cu ne, ta duna tur cu nan por pa e tursita ta satisfecho. Mi 
ta garantisa e trahadonan den e sector aki, cu nos ta trahando 
pa sigura nan salud y bienestar mas tanto posibel. 


Kico e tendencia aki ta bisabo? 

Cunosturistanan kier bin Aruba. Cu apesar di tur e exigencianan 
di test, seguro, tapaboca, higiena, distanciamento, apesar di tur 
esey, nan ta sigui dispuesto pa bin Aruba. Locual ta strobando 
nos di habri pa mas turista, no ta cu e turista no kier bin, pero 
ta cu nos mester baha e cantidad di casonan activo. 


Si nos baha e cantidad di caso activo, nos por ricibi mas 
turista, y nos por cuminsa mira hopi mas actividad economico 
di turismo. Nos por crea mas empleo, y e salarionan di esnan 
cu ta traha den e sector aki por wordo aumenta. 


Aparte di turismo tin hopi interes di inversionistanan local y 
internacional pa inverti den Aruba. Tin desaroyo riba tereno di 
infrastructura. Tambe tin e destaho publico pa e refineria. Y a 
traves di nos Masterplan “Reposicionando rumbo di nos pais”, 
nos ta creando e fundeshi pa reactiva nos economia. 


Nos ta den e corona crisis ainda, y nos tin retonan grandi nos 
dilanti ainda, pero tambe nos por mira resultadonan positivo. Di 
awor en adelante laga nos tuma e resultado positivo aki como 
motivacion pa hunto sigui cumpli cu diciplina di e reglanan di 
higiena y distanciamanto social unda cu nos bay. Pasobra ta 
solamente manteniendo di cantidad di casonan di contagio 
di e virus bao di control y abao, nos por recupera Aruba su 
economia y futuro. 

Mes momento nos ta sigui den negosacion cu Hulanda pa por 
yega na financiamento di e fondonan cu Aruba tin mester awor 
pa por surpasa e crisis, y pa cuminsa re-construi nos pais. 
Nos no ta di acuerdo cu otro tur ora, pero e negosacionnan ta 
bayendo bon, den ambiente di respet. 


Mientras tanto nos a logra financia 170 miyon localmente a 
traves di e bononan cu a wordo emiti, y di aki mi kier gradici 
tur esnan cu a cumpra e bononan. Por a nota cu e interes 
bou di nos localnan ta grandi, y nos ta aprecia esey. Esaki ta 
duna nos e espacio financiero pa por cumpli cu e debernan di 
Gobierno, pa por garantisa entre otro cuido medico, siguridad, 
enseñansa. 


Y awe mi por anuncia cu Gobierno ta prolonga FASE, Subsidio 
di salario y e asistencia financiero na empresanan mediano y 
chikito. E facilidadnan aki na sector priva, ta wordo prolonga cu 
3 luna, te cu december. Pues esnan cu ta depende di FASE y 
di Subsidio di salario por ta trankil, pasobra esakinan ta wordo 
prolonga te fin di aña. 


Mescos ta conta pa e sosten di 4000 florin pa cuartal pa 
empresanan mediano y chikito. 

Danki na e colaboracion di Minister di Finansas y Minister di 
Asuntonan Social, nos ta logra trece trankilidad den comunidad 
pa e lunanan nos dilanti, mientras nos ta traha pa nos economia 
pick up bek. 

Mi ta garantisa cada ciudadano di nos pais, cu mi coleganan 
minister y ami, lo no descansa pa trece siguridad y trankilidad, 
te ora nos sali di e crisis aki. 


Finalisando mi kier bisa esaki, Aruba ta pasando den un di 





e peor crisisnan cu nos pais a yega di enfrenta. Nos tur ta 
hopi preocupa, pero nos no mester drenta den panico. Nos 
no mester perde speransa y bira pesimista. Y sigur no, nos no 
mester bira negativo y violento. 

Nos a mira expresionnan di menasa den nos comunidad, 
contra mi tambe. Esaki no ta bon. E pais aki ta di NOS y ta NOS 
mester hiba e pais padilanti. Den e pais aki nos tin democracia 
y un estado di derecho, y den esaki no por ni mag tin espacio 
pa menasa contra otro. 

Ni con dificil e situacion por ta, menasa no por wordo hustifica 
ni acepta, contra ningun hende. Comportacion asina ta KIBRA 
nos pais, y nos no kier pa nada kibra nos pais. 


Ban ta mas tolerante cu otro, y caminda cu mester, ban duna 
otro un man. Ban ta mas empatico cu otro, y tene cuenta cu 
e sentimentonan di otronan. Y maske nos por diferencia di 
opinion riba algun asunto, ban para hunto pa hiba nos pais 
padilanti. Manera mi a bisa caba, e pais aki ta di NOS, di NOS 
tur, y ta nos tur mester hiba e pais aki padilanti. Ban pone nos 
diferencianan un banda y desde awor nos agenda ta uno so: 
PROGRESO DI ARUBA. 


Tur esnan cu kier yuda nos den esaki, ta bon bini. Esnan cu 
kier kibra nos, keda leu. 

Nos hendenan ta fuerte, nos hendenan tin curashi, y 
principalmente nos hendenan ta balente. Mi tin tur confiansa 
cu e biaha aki nos lo ta exitoso un biaha mas den surpasa e 
retonan grandi aki. Pasobra nos ta stima nos mes, nos ta stima 
nos famia y principalmente pasobra nos ta stima Aruba. 


Cu Dios Bendiciona cada ciudadano di pais Aruba”. 

MINISTER MARISOL LOPEZ-TROMP b 

AWA YOBE...MAISHI A CRECE: MINISTER 
DI BISHITA NA CUNUCU DI JANI TAN 








Si tin un grupo cu ta contento cu tanto awasero e fin di siman 
aki, ta e cunukeronan. Minister drs. Marisol Lopez-Tromp a 
bishita Cunucu Jani Tan na Hooiberg. Ey el a cera conoci cu 
riba 10 diferente berdura y fruta cu e polis y alabes cunukero, 
ta produci den su cura di cas. Di e mas cu 900 ciudadanonan 
cu a pidi of cu a reconfirma tereno “huurgrond” pa planta, tin cu 
como 200 den nan cu a pidi pa por planta patras di cas. 


Vladimir Feliciana ta un polis di profesion, pero den su tempo 
liber e ta planta den su cura di cas. E cunucu el a dedic'e na 
su welo y na su tata, ambos tabata planta y a inspir'e p'e haci 
mesun cos. 


El a splica e mandatario cu e hobby di plantamento ta un trabou 
di tur día, no tin diasabra y no tin diadomingo pa e matanan. 
Tur dia mester muha nan, cuida nan y kita yerba malo cu ta 
crece memey di e berdura y frutanan. 


E cunukero a bira conoci pa Boonchi largo, promenton, 
promente, yuca, bacoba, tomati y mas. El a sigura cu e lo sigui 
planta y desaroya su habilidad di plantamento. 


Minister Marisol Lopez-Tromp a mustra su satisfaccion pa 
e desaroyo aki. Ta su maneho pa otorga mas tanto tereno 
posibel pa cunukeronan por planta. E mandatario kier duna 


mas ciudadano chens pa por planta. 


“Mi ta contento di tende cu den e caso aki, e cunukero ta come 
tur dia di su mesun cura. Ey nos kier yega”, asina Minister 
Marisol Lopez-Tromp a termina bisando. 

MINISTER XIOMARA MADURO 

UPDATE CENSO2020 


Pa medio di e comunicado di prensa aki Oficina Central di 
Estadistica kier a duna un update di e prome weekend di 
Censo2020 Online. Manera ta conoci, desde diahuebs 1 
di october hogarnan na Aruba por yena e cuestionario di 
Censo2020 online. 


Te cu diadomingo anochi un total di 626 hogar a completa e 
cuestionario di Censo2020 y un total di 1608 persona a wordo 
conta di cual 751 hende homber y 857 hende muher. 


Ta importante pa recorda tur hogar cu no a yena e cuestionario 
di Censo2020 Online ainda pa haci esaki SIN FALTA y si ta 
posible AWE MES! Hogarnan cu no completa e cuestionario 
di Censo2020 Online lo wordo bishita door di un teller di 
Censo2020 entrante 1 di november proximo. 


Por yena e cuestionario door bishita e website www. 
census2020.aw y uza e number di percela di e hogar pa habri 
e cuestionario. Hogarnan cu ya a uza nan number di percela 
pero no a completa e cuestionario, mester tuma contacto cu e 
Helpdesk di Censo2020 pa haya un codigo individual pa por 
yena e cuestionario. Mester tene bon na cuenta cu e number 
di percela por wordo uza solamente 1 biaha y e cuestionario 
mester wordo finaliza tambe den 1 solo biaha. 


Pa cualkier informacion of pregunta tocante Censo2020 por 
yama of manda un Whatsapp na e Helpdesk di Censo2020 na 
524-7444 di dialuna pa diadomingo di 8 or di mainta pa 8 or 
di anochi. Tambe por manda nos un e-mail na census2020@ 
cbs.aw. 


Coopera cu Censo2020. Pasobra Aruba ta conta riba BO! 





HENDE HOMBER 
751 


MUCHA 0-17: 351 
ADULTO 18-64: 1.023 


ADULTO 65+: 234 + 


TOTAL: 1.608 
FALTA +/-: 11.000 





CENSO2020 UPDATE: CANTIDAD CONTA 


VA 626 HOGAR a wordo conta! 





HENDE MUHER 
857 


Falta pa conta +/- 


43.400 HOGAR 


Situacion te cu 4 october 2020 

Pais Aruba ta bay forma 





Minister Maduro a participa durante dos dia na e di XII Council 
of Ministers Meeting di Caribbean Financial Action Task Force 
(CFATF) cu e afia aki a tuma luga di un forma virtual. 

CFATF ta e organisacion di 25 Pais den Caribe, Central 
y Sur America cu ta traha hunto pa combati labamento di 
placa y financiamento di terorismo manera stipula den e 
recomendacionnan di e organisacion mundial Financial Action 
Task Force (FATF). Durante e reunion aki e Ministernan di e 
Paisnan miembro y nan representantenan ta tuma decision 
riba entre otro e programa di trabao cu CFATF lo ehecuta 
den2020/2021. 





\ PARTI DI £ 
E mandatario ta informa cu durante e di XII Council Minister 
Meeting a anuncia cu Pais Aruba ta bay forma parti di e Steering 
Group di CFATF den representacion di e ‘Dutch speaking 
members' di e organo aki cu ta dirigi e trabou cu ta wordo 
haci pa CFATF. E Paisnan cu ta ‘Dutch speaking members' di 
CFATF ta Aruba, Corsow, Sint Maarten y Suriname. Aruba lo 
asumi e responsabilidad aki di november 2020 pa november 
2022. 



















EVALUACION 
PA TERCEI W 
Otro punto di agenda cu a ser trata ta e evaluacion di e Paisnan 
den 2020 cu debi na e pandemia no por a sigui conforme e 
programa di CFATF. Pa e motibo aki a propone pa e miembronan 
bay de acuerdo pa pospone e evaluacion di e Paisnan cu un 
aña pendiente e decision final di e Plenaria di FATF cu ta e 
organo mundial cu ta stipula e recomendacionnan pa preveni 
y combati labamento di placa y financiamento di terorismo. Pa 
Aruba esaki lo significa cu e evaluacion cu mester a tuma lugar 
e luna aki, awor lo tuma lugar den e di 3er kwartaal di 2021. 














Aruba ta un di e prome Paisnan den Caribe cu ta afilia na 
CFATF y semper ta participa activamente cu trabounan di 
CFATF. Minister Xiomara Maduro ta enfatisa cu ta importante 
pa Aruba sigui mantene e integridad di e sistema financiero 
di nos Pais y pesey ta gradici tur instancia na Aruba cu ta 
haci nan esfuerso riba e tereno aki, specialmente e team di 
Departamento di Legislacion cu ta asisti e mandatario den e 
reunionnan. 


e 

Departamento di Salud Publico: 


ANALISIS DI E CIFRASNAN DI COVID-19 
NA ARUBA 


Avve dialuna 5 di oktober por bisa cu ta 2 luna pasa cu Aruba 
a constata e prome casonan di Covid-19 cu a inicia den “night 
life” y cu a escala den un brote grandi di Covid-19 na Aruba. 


Den luna di augustus nos a conose 1863 caso positivo nobo 
di covid, di un total di 13547 test haci di cual "positivity rate" 
tavvata varia entre 3096 y 4096 y a constata 7 morto. 


Den luna di september nos a conose1845 caso nobo di covid, 
di un total di 10108 test haci di cual "positivity rate" ta varia 
ente 2096 y 3596 y a constata 17 morto. 


Si tuma nota di e graficonan por nota cu e prome dos simannan 
di september ta mantene e mesun patron di augustus. Den e 
di tres siman di september rond di 22 di september ta surgi un 
caida den casonan positivo y "positivity rate" cu ta manteniendo 
su mes stabiel. 


Apesar di ta nota e reduccion den caso positivo y reduccion 
den "positivity rate", ta nota tambe reduccion den peticion pa 
test. Esaki por tin 2 motibo sea cu no tin hopi persona mas cu 





NEW CASES AND 7 DAY 





sintoma of cu e sintomanan ta asina leve cu e persona no ta 
sinti e nesesidad pa test, pero cu si por trece otro persona den 
peliger di infeccion. 


Dr Horacio Oduber Hospital tambe ta informa cu nan ta 
ricibiendo varios persona cu ta yega sercanan pa asistencia 
medico cu sintoma di Covid sin cu a pidi asistencia serca 
dokter di cas den un fase mas trempan. 


P"esey ta hopi importante pa nos sigui cuida y cumpli cu 
e medidanan di proteccion cu ya ta conoci pa comunidad 
completo y na momento cu tin sintomanan di covid-19 cu por 
ta paresido na griep, no duda y tuma contacto cu dokter di cas 
pa un test. 


Solamente cu determinacion, curashi y positivismo nos lo ta 
fuerte pa maneha y controla covid-19. Ta nos mester controle 
y no permiti nos vvordo controla pa e virus. Esaki nos por haci 
solamente door di sigui cuida continuamente. 


Aruba ta conta cubo! 


CORONAVIRUS 


COVID-19 
ARUBA 


mmpositives —Sliding average 

MINISTER DANGUI ODUBER 

Minister Dangui Oduber: 
NOS TA BAHANDO E CONTAGIO Y NOS 


MESTER SIGUI CU DISCPLINA 





24 


2 

GOBIERNO DI ARUBA 
E ultimo 2 lunanan aki no tawata facil pa Aruba. Despues cu 
e second wave a cuminsa 4 augustus 2020 nos a mira cu 
pa varios siman casonan positivo tawata subi. Tawata tin 2 
momento cu e casonan activo riba un solo dia a surpasa mas 
cu 160 caso. 


Dia 14 september 2020 Aruba a registra 178 caso riba un solo 
dia. Nos a dicidi cu e situacion aki NO por continua y medidanan 
mas drastico mester wordo tuma. Cu curashi, determinacion y 
conviccion nos a tuma e accionan necesario pa proteha salud 
di nos hendenan. 


Nos a tuma accion di inmediato y a haci hopi cambio pa reduci 
e cantidad di casonan positivo. Nos a pone como strategia pa 
reduci e cantidad di casonan positivo te na 30 caso positivo pa 
dia. Nos a introduci bek TDQ y a cambia e orario di cierre. Nos 
a reenforza nos departmento di salud publico. Nos a reenforza 
e team di bron- en contacten onderzoek. Nos a amplia e team 








cu ta controla esnan den isolacion y cuarantena y a introduci 
multa pa esnan cu NO ta cumpli. E taskforce bedrijven cu ta 
controlae negoshinan riba protocol y hygiena tambe a wordo 
amplia. Sin lubida pa menciona nos a amplia capacidad di 
personal na nos hospital cu 50 personal di AMI (compania 
cu gobierno Hulandes a contrata pa yuda Aruba) pa nos por 
atende y maneha e casonan di Covid-19 na nos hospital. 


Tur esaki a wordo haci pa nos por reduci e cantidad di casonan 
positivo na 30 caso pa dia. Ta importante pa menciona cu nos 
mester realiza cu nos no ta bai yega na o caso positivo mas 
manteniendo frontera y economia habri. 


Awe nos por ta un tiki optimista cu e cantidad di casonan 
positivo ta bahando y tambe e positivity rate tambe ta bahando. 
Den luna di augustus nos a conose 1863 caso positivo nobo 
di Covid, di un total di 13547 test haci di cual "positivity rate" 
tawata varia entre 30% y 40% y a constata 7 morto. Den luna 
di september nos a conose 1845 caso nobo di Covid-19, di 
un total di 10108 test haci di cual "positivity rate" ta varia ente 
20% y 35% y a constata 17 morto. 

Actualmente e casonan activo a baha bao di 600 caso y nos ta 
na 571 caso activo. Apenas 2 siman pasa nos tawata na 1289 
caso activo y awe nos a logra reduci esaki caba cu 50%. Nos 
ta keda cautelosamente optimista cu e trend aki lo continua. 
Mas liher nos keda baha e cantidad di casonan positivo, mas 
oportunidad pa nos turismo y economia. 


P'esey ta asina importante pa nos sigui cuida y cumpli cu 
e medidanan di proteccion cu ya ta conoci pa comunidad 
completo. Sigui focus pa laba man continuamente, sigui 
mantene distanciamento social, sigui bisti masks y sigui e 
protocolnan. 


Solamente cu determinacion, curashi y positivismo nos lo 
ta fuerte pa maneha y controla Covid -19. Ta nos mester 
control'e y no permiti nos wordo controla pa Covid. Esaki nos 
por haci solamente door di sigui cuida nos mes y otronan den 
comunidad. 

MINISTER CHRIS ROMERO 


A PRESENTA NA MINISTER ROMERO ESTUDIO 
DI SIGURIDAD ALIMENTARIO PA DETERMINA 
RESPUESTA DI ARUBA SU SECTOR PRIMARIO 

RIBA E IMPACTO DI COVID 19 





Recientemente, Minister Chris Romero, titular die Carteranan di 
Transporte, Comunicacion y Sector Primario, a tene un reunion 
introductorio cu sr. Rendell de Kort, kende ta un economista 
local reconoci. Presente na e reunion aki tambe tabata sra. 
Nathalie Maduro, Directora di Santa Rosa/DLVV unda cu 
a combersa riba un estudio tocante siguridad alimentario 
cu Banco Mundial ta preparando pa Aruba, como parti di e 
programa di asistencia tecnico pa financiamento di risico di 
desaster den islanan y teritorionan di Caribe. E asistencia 
tecnico tin como obhetivo mas amplio pa mehora e resiliencia 
na largo plazo, y e capacidad di adaptacion pa adapta na 
eventonan natural extremo y recurente, den beneficio di esnan 
mas vulnerabel. 


E proyecto, den forma di estudio y plan strategico, ta parti di e 
programa financia pa Union Europeo pa e "Sustainable Energy 
and Marine Biodiversity Program", (RESEMBID), implementa 
pa Expertise France, Banco Mundial y Global Facility for 
Disaster Reduction and Recovery (GFDRR). 


Erestriccionnan imponi pa prevencion di contagio cu COVID-19 
a haci cu un ekipo di experto di Banco Mundial no tabata por 
a bishita Aruba personalmente pa asisti na e reunionnan, pero 
a sa di mantene hopi consulta virtual cu e apoyo y experticio 
den e materia di sr. de Kort, kende ta traha como consultor di 
Banco Mundial, como parti di un ekipo dirigi pa e specialista 
den analisis di risico di desaster, Mary Boyer. 


Sr. de Kort a duna un splicacion di e trabou completo cu e 
ekipo di Banco Mundial ta bin ta prepara cu e coperacion 
amplio di Departamento di Asuntonan Economico, Comercio 
y Industria, cu a fungi como punto focal, y Departamento di 
Agricultura, Cria y Pesca. Den marco di e vision y deseonan 
di Gabinete Wever-Croes, cu ta inclui recomendacionnan pa 
fortalece siguridad alimentario, como parti primordial pa logra 
un desaroyo y structura fortaleci den Sector Primario na Aruba. 
Minister di Transporte, Comunicacion y Sector Primario, sr. 

Chris Romero, a keda hopi satisfecho di mira e compromiso y 
coperacion entre e dos departamentonan cu ta bin ta trahando 
hunto pa hopi tempo den diferente programa y strategia 
pa apoya y educa nos comunidad local na con pa ta mihor 
productor y di manera sostenibel. 


Diamars proximo e comision lo presenta nan programa y 
resultado di e estudio, y lo ta entregando un informe final na 
Conseho di Minister. 


Lire i 

Departamento di Salud Publico: 


UPDATE 5 DI OCTOBER 2020 


Segun resumen di awe por tuma nota cu mas persona ta sigui recupera, un total di 80 persona awe a recupera, tin 
un total di 15 caso nobo di Covid-19, di cual 1 ta no-residente, (“positivity rate” bou residente ta 26%). E total di 
casonan activo a baha cu 66 persona y ta na 451 awe, total di testnan haci ta 206, testnan haci bou di residentenan 
na laboratorio di hospital ta 54 y total di caso di fayecimento relata na Covid-19 ta aumenta na 31, condolencia na 
famianan. 


Hospital ta informa cu tin un total di 31 persona interna di cual 9 ta den cuido intensivo y 22 ta isola riba piso general. 


Ban sigui cuida, Aruba ta conta cubo pa sigui maneha y controla e virus di Covid-19. 







e ta] 5 DI OCTOBER 2020 


ARUBA 


TOTAL 


CASONAN NOBO 15 14 


ACTIVO 451 441 
RECUPERA 3612 3568 
POSITIVO 4094 4040 
NEGATIVO 28888 - 

GETEST 32982 = 


GETEST NA AIRPORT 14648 - 


MORTO 31 31 











мә CENSO2020 
== HELP DESK 


Pa cualkier pregunta of pa mas 
informacion tocante Censo2020 


por yama of Whats App na: 


524-7444 


Di dialuna pa diadomingo for di 8 or di mainta te cu 8 or 
di anochi 


Tambe por manda nos un e-mail na census2020@cbs.aw 


* yamada di Setar pa Setar ta gratis 


Pasobra Aruba ta conta riba BO! È 


N: 
Pasobra Aruba ta conta riba BO! 

== lai 


1- 24 oktober 
1 ' pe 5-2 Ди. 


E conteo general di poblacion 
y vivienda ta tuma lugar AWO! 
Participa ta facil: 


Subi nos website 
www.census2020.aw 


Download e checklist 


Yena e cuestionario de Censo 


ESSES Ал 
Pasobra Aruba ta conta riba BO! 


YUN 











\ 
\ coeno DI ARUBA 


.. 


SAA y 


MESTER PASA DEN TRABOU DURO 
GU DEDICAGION Y DETERMINACION 
NOS TA LOGRA E EXITO 
GU NOS TA PROPONE 





Gabinete Wever-Croes 

